*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*3. számú előterjesztés*

Bátaszék Város Önkormányzat Képviselő-testületének 2022. január 26-án

16 órakor megtartandó ülésére

a BÁT-KOM 2004 Kft.-vel kötött szerződések felülvizsgálata

|  |
| --- |
| **Előterjesztő:** Pap Péter ügyvezető**Készítette**: Pap Péter ügyvezető  **Törvényességi ellenőrzést végezte:** ----------------------**Tárgyalja:**PG Bizottság: 2022. 01. 25.Felügyelő Bizottság: 2022. 01. 19. |

***Tisztelt Képviselő-testület!***

A BÁT-KOM 2004. Kft. 2022. évi üzleti tervének összeállításával párhuzamosan felülvizsgálatra kerültek a Kft. és az Önkormányzat között megkötött szerződések is, melyek az alábbiak:

1. A közfeladat ellátási szerződés 2021. február 1. napjától 2022. december 31. napjáig került megkötésre. Javasoljuk a szerződés módosítását egyrészt a 2021. évi 1-10. hó beszámolóban már említett, 2021. évben fel nem használt 2.500.000.- Ft kompenzáció levonásával az 1. mellékletben, másrészt a 2022. február 1. napjától 2022. december 31. napjáig átadásra kerülő kompenzációs összeg 3. melléklettel történő beemelésével.
2. A Tanuszoda üzemeltetési szerződésének mellékletét a 2022. évben átadásra kerülő kompenzációs összeg meghatározása miatt szükséges módosítani. A 2022. január hónapra eső kompenzáció összegét a szerződés 4. melléklete, míg a február 1-től december 31-ig nyújtandó kompenzáció összegét a 5. melléklet tartalmazza.
3. Az önkormányzati lakásokkal kapcsolatban megkötött szolgáltatási szerződés 2019. január 1.-jétől határozatlan időre került megkötésre, annak módosítása jelenleg nem indokolt.
4. A közfoglalkoztatási együttműködési megállapodás szintén határozatlan időre megkötésre került, módosítása nem indokolt.

Kérem az alábbi határozati javaslat elfogadásával a szerződések jóváhagyását.

**Határozati javaslat:**

**a BÁT-KOM 2004 Kft.-vel megkötött szerződések felülvizsgálatának jóváhagyására**

Bátaszék Város Önkormányzatának Képviselő-testülete a BÁT-KOM 2004 Kft.-vel kötendő

1. közfeladat- ellátási szerződés III. módosítását – a határozat melléklete szerinti tartalommal – jóváhagyja;
2. üzemeltetési szerződés VII. számú módosítását– a határozat melléklete szerinti tartalommal – jóváhagyja.

*Határidő:* 2022. január 31.

*Felelős:* Dr. Bozsolik Róbert polgármester

 (a szerződések aláírásáért)

*Határozatról értesül:* Pap Péter ügyvezető

 Bátaszéki KÖH pénzügyi iroda

 irattár